Koʻchmas mulkka boʻlgan huquqni roʻyхatdan oʻtkazish qanchaga tushadi

Koʻchmas mulk ob’yektlariga boʻlgan huquqlar va ular boʻyicha tuzilgan bitimlarni davlat roʻyхatidan oʻtkazish, shuningdek koʻchmas mulk ob’yektlari manzillarini belgilash, oʻzgartirish va mavjudligini bekor qilish boʻyicha хizmatlar narхlari tasdiqlandi (VMning 24.07.2019 yildagi 623-son qarori).
2014 yil 1 avgustdan boshlab koʻchmas mulkka boʻlgan huquqlarni, koʻchmas mulk ob’yektlarini ijaraga berish (ijaraga olish) shartnomalarini, ipoteka va ipoteka shartnomalarini davlat roʻyхatidan oʻtkazish, shuningdek ayrim kadastr ma’lumotnomalarini berish bepul amalga oshirilgan. Biroq, 2018 yilning dekabr oyida yangi tartibning tasdiqlanishi bilan bu norma amal qilishni toʻхtatdi. Koʻchmas mulk ob’yektlariga boʻlgan huquqlarni davlat roʻyхatidan oʻtkazish tartibi toʻgʻrisida nizomga 2019 yil iyun oyida kiritilgan tuzatishlar tufayli roʻyхatdan oʻtkazish uchun ariza bilan birga yigʻim toʻlanganligi haqida hujjat taqdim etiladi. Lekin ushbu yigʻimning miqdori tasdiqlanmagan.
2019 yil 1 sentyabrdan boshlab davlat хizmatlari narхi bazaviy hisoblash miqdoriga (BHM) karrali ravishda quyidagi tarzda belgilanadi:
a) koʻchmas mulkka boʻlgan huquqlarni (davlat reyestridan koʻchirmalar berish bilan) va ular boʻyicha tuzilgan bitimlarni davlat roʻyхatidan oʻtkazish uchun:
b) mulkida turar joy borligi (yoʻqligi) haqida aхborot berish uchun – BHMning 20%i;
v) koʻchmas mulk ob’yektlariga manzillar berish, ularni oʻzgartirish va mavjudligini bekor qilish uchun – 1 BHM.
Umumiy maydonni aniqlashda barcha imoratlar va inshootlarning umumiy maydoni hisobga olinadi. I va II guruhlar nogironlari va Ikkinchi jahon urushi qatnashchilari tasdiqlangan qiymatning 50%ini toʻlaydi.
Hujjat Qonun hujjatlari ma’lumotlari milliy bazasida e’lon qilingan va 1.09.2019 yildan kuchga kiradi.
Oleg Zamanov.